**Par grozījumiem Alūksnes novada pašvaldības domes 31.10.2024. lēmumā Nr.313 “Par nomas maksas noteikšanu Alūksnes novada pašvaldības nedzīvojamām telpām Dārza ielā 11, Alūksnē, Alūksnes novadā”**

Pamatojoties uz Pašvaldību likuma 10. panta pirmās daļas ievaddaļu, likuma “Par valsts un pašvaldību finanšu līdzekļu un mantas izšķērdēšanas novēršanu” 6.1panta trešo daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 7. punktu un 3. nodaļu, Maksas pakalpojumu izcenojumu noteikšanas metodiku un izcenojumu apstiprināšanas kārtību, kas apstiprināta ar Alūksnes novada pašvaldības izpilddirektora 2024. gada 31. maija rīkojumu Nr. ANP/1-6/24/148, Alūksnes novada pašvaldības Centrālās administrācijas Finanšu nodaļas 09.05.2025. iznomājamā nekustamā īpašuma daļas nomas maksas aprēķinu,

Alūksnes novada pašvaldības domes 31.10.2024. lēmumā Nr.313 “Par nomas maksas noteikšanu Alūksnes novada pašvaldības nedzīvojamām telpām Dārza ielā 11, Alūksnē, Alūksnes novadā” izdarīt grozījumus:

1. papildināt lēmumu ar jaunu 2.punktu šādā redakcijā:

“2. Noteikt nomas maksu par Alūksnes novada pašvaldības nedzīvojamām telpām Dārza ielā 11, Alūksnē, Alūksnes novadā, 0,05 EUR (nulle *euro* 5 centi) bez pievienotās vērtības nodokļa par vienu m2 stundā (nomas maksā neietilpst maksa par siltumenerģijas piegādi, elektroenerģijas izmantošanu, ūdeni un kanalizāciju, atkritumu izvešanu)”;

2. uzskatīt līdzšinējo 2.punktu par 3.punktu.